2014-ben indult először világkupa versenyen Bad Mitterndorfban. 2015 végén megszerezte első győzelmét, viszont az áttörést a következő év jelentette számára. A 2016–2017-es négysánc-verseny második, majd a harmadik állomásán is nyerni tudott, így nagy előnnyel érkezhetett Bischofshofenbe. Egészen az utolsó ugrásáig tartotta az első helyet, de az ugrása közben kioldott az egyik síléce és csak 117 méterre szállt. Így jelentősen visszacsúszott és csupán a harmadik helyen zárt Kamil Stoch és Piotr Żyła mögött. Ennek ellenére az év többi részén kiegyensúlyozott volt a teljesítménye, ennek köszönhetően tudta megtartani összetettbeli harmadik helyét Andreas Wellingerrel szemben.